
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 9790/Β.417 (1) 

Διαδικασία, κριτήρια και λοιποί όροι του δημόσιου επανα¬ 
ληπτικού πλειοδοτικού διαγωνισμού, για την πώληση 
των μετοχών της Τράπεζας Κρήτης Α.Ε. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

1. Τις διατάξεις: 

α. Του άρθρου 8 του Ν. 2330/95 «Ρυθμίσεις για την 
εξυγίανση της Τράπεζας Κρήτης Α.Ε.» (ΦΕΚ 172Α’). 

β. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137 Α'). 

2. Την υπ' αριθ. Κ2-6/2.1.96 απόφαση του Υπουργού 
Εμπορίου, με την οποία παρεσχέθη άδεια σύστασης και 
ενεκρίθη το καταστατικό τηςΤράπεζας Κρήτης Α.Ε. (ΦΕΚ 
45/4.1.96 τ. Α.Ε. - Ε.Π.Ε.). 


3. Την υπ’ αριθ. 25559/Β.920/22.7.96 κοινή απόφαση 
των Υπουργών Εθνικής Οικονομίας και Οικονομικών και 
του Διοικητή της Τράπεζας της Ελλάδος, με την οποία κα¬ 
θορίσθηκαν η διαδικασία, τα κριτήρια και οι λοιποί όροι 
διενέργειας του αρχικού δημόσιου πλειοδοτικού διαγωνι¬ 
σμού για την πώληση των μετοχών της Τράπεζας Κρήτης 
Α.Ε. (ΦΕΚ 627/30.7.96, τ. Β). 

4. Το γεγονός ότι από την έκδοση της απόφασης αυτής 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Καθορίζουμε ως ακολούθως τη διαδικασία, τα κριτήρια 
και τους λοιπούς όρους του δημόσιου επαναληπτικού 
πλειοδοτικού διαγωνισμού για την πώληση των κοινών και 
προνομιούχων μετοχών της Τράπεζας Κρήτης Α.Ε.: 

I. Επιτροπή Αξιολόγησης Προσφορών 

1. Ο πρώτος επαναληπτικός διαγωνισμός πώλησης των 
μετοχών της «Τράπεζας Κρήτης Α.Ε.» θα διεξαχθεί από 
την Επιτροπή Αξιολόγησης Προσφορών που είχε συσταθεί 
για τη διεξαγωγή του αρχικού διαγωνισμού. 

2, Για τα καθήκοντα της Επιτροπής Αξιολόγησης, τα 
κριτήρια αξιολόγησης των προσφορών και τη διαδικασία 
λειτουργίας της Επιτροπής ισχύουν όσα προβλέπονται 
στην υπ’ αριθ. 25559/Β.920/22.7.96 κοινή απόφαση των 
Υπουργών Εθνικής Οικονομίας και Οικονομικών και του 
Διοικητή της Τράπεζας της Ελλάδος, που αφορούσε τη 
διενέργεια του αρχικού διαγωνισμού. 

II. Γλώσσα και μέσα δημοσίευσης της προκήρυξης του 
διαγωνισμού 

Η προκήρυξη θα δημοσιευθεί σε περίληψη: 

1. Στην Ελληνική γλώσσα σε όλες τις οικονομικές εφη¬ 
μερίδες και στις πολιτικές εφημερίδες ευρείας κυκλοφο¬ 
ρίας Αθηνών και Θεσσαλονίκης. 

2. Στην Αγγλική γλώσσα, σε δύο έγκυρες και ευρείας 
διεθνούς κυκλοφορίας οικονομικές εφημερίδες και σε 
ένα οικονομικό περιοδικό διεθνούς κυκλοφορίας που εκ- 
δίδονται στο εξωτερικό. 

III. Περιεχόμενο της προκήρυξης του δημόσιου πλειο¬ 
δοτικού διαγωνισμού 

Η προκήρυξη θα περιέχει: 

1. Περιγραφή του αντικειμένου της πώλησης και ανα¬ 
φορά της επωνυμίας του Συμβούλου Πώλησης: 

Αντικείμενο της πώλησης αποτελεί, ως ενιαίο, σύνολο 
πραγμάτων, το 97% του συνόλου των κοινών μετά ψήφου 
μετοχών της Τράπεζας Κρήτης Α.Ε. και το 100% του συ¬ 
νόλου των προνομιούχων χωρίς ψήφο μετοχών της Τρά- 

πεζας Κρήτης. Σε περίπτωση υποβολής κοινής προσφο¬ 
ράς οπό όμιλο αγοραστών, το ποοοστό συμμετοχής του 
κάθε αγοραστή θα είναι το ίδιο επί του συνόλου των πω¬ 
λουμένων κοινών μετοχών και επί του συνόλου των πω¬ 
λουμένων προνομιούχων μετοχών. Ο αγοραστής, επίσης, 
θα δεσμευθεί να αγοράσει και όσες μετοχές εκ του υπο¬ 
λοίπου 3% του συνόλου των κοινών μετοχών δεν διατε¬ 
θούν στους εργαζόμενους λόγω μη εκδήλωσης εκ μέρους 
τους ενδιαφέροντος για την απόκτηση των μετοχών εντός 
τριών (3) μηνών από την κατακύρωση του διαγωνισμού, 
σύμφωνα με τη διαδικασία που αναφέρεται κατωτέρω στο 
Κεφ. IV. 

θα παρατεθούν επίσης στην προκήρυξη συνοπτικά 
στοιχεία για την Τράπεζα Κρήτης Α.Ε. με ρητή αναφορά 
συνόλου ενεργητικού, ιδίων κεφαλαίων, αριθμού υπαλλή¬ 
λων και αριθμού υποκαταστημάτων και θυρίδων. 

θα ακολουθεί αναφορά της επωνυμίας του Συμβούλου 
Πώλησης. 

2. Ελάχιστο τίμημα: 

Η προκήρυξη θα αναφέρει ως ελάχιστο αποδεκτό τί¬ 
μημα το ποσό των δρχ. τριάντα δισεκατομμυρίων 
(30.000.000.000). 

3. Τρόπος εξόφλησης του τιμήματος: 

(ι) Το τίμημα θα καταβληθεί εφάπαξ τοις μετρητοίς το 
αργότερο σε ένα μήνα από την κατακύρωση του διαγωνι¬ 
σμού, ή και τμηματικά μέσα σε τρία (3) χρόνια, με ελάχιστο 
ποσοστό προκαταβολής 30% του τελικού τιμήματος. Η 
προκαταβολή θα πρέπει να καταβληθεί το αργότερο σε 
ένα μήνα από την κατακύρωση του διαγωνισμού. 

(ιι) Σε περίπτωση τμηματικής εξόφλησης του τιμήματος, 
η παρούσα αξία των δόσεων θα υπολογίζεται με προεξο¬ 
φλητικό επιτόκιο 9% και θα πρέπει να είναι, συνυπολογι- 
ζομένης και της προκαταβολής, τουλάχιστον ίση με το 
αναφερόμενο ανωτέρω ελάχιστο τίμημα. 

(μι) Για το σκοπό και μόνο της συγκριτικής αξιολόγησης 
των προσφορών, θα πριμοδοτηθεί με ποσοστό 5% το 
ποσό (συνολικό τίμημα ή προκαταβολή) που θα καταβλη¬ 
θεί εντός μηνός από την κατακύρωση του διαγωνισμού. 

(ιν) θα είναι δυνατό μέχρι ποσοστό 15% του τελικού συ¬ 
νολικού τιμήματος να κατατεθεί σε εγγυητικό λογαριασμό 
(θδΟΓΟνν αοοουπί), που θα τηρείται στην πωλούμενη Τρά¬ 
πεζα, για χρονικό διάστημα μέχρι έξι (6) μήνες, κατά το 
οποίο δια κοινής συμφωνίας πωλητή και αγοραστή και, σε 
περίπτωση διαφωνίας, δια της διαδικασίας της διαιτησίας, 
θα κριθούν αμετάκλητα τυχόν διαφωνίες ως προς το ύψος 
των ανεπίδεκτων είσπραξης επισφαλειών της Τράπεζας, 
που ενδεχομένως διαπιστωθούν από τον αγοραστή μετά 
την πώληση, πέραν αυτών που θα αναφέρονται στον ισο¬ 
λογισμό της 31.12.96, ο οποίος θα επαληθευθεί από διε¬ 
θνή ελεγκτικολογιστικό οίκο. Το κεφάλαιο στον εγγυητικό 
λογαριασμό, με τους αναλογούντες τόκους ή ποσοστό αυ¬ 
τών (κεφαλαίου και τόκων), θα συμψηφίζεται με το τελικό 
τίμημα, ή θα αποδίδεται στον πωλητή ανάλογα με το απο¬ 
τέλεσμα που θα προκύπτει από την άρση της διαφωνίας. 
Το ποσό, πομ τυχόν θα συμψηφισθεί υπέρ του αγοραστή, 
θα χρησιμοποιηθεί υποχρεωτικά από αυτόν για αύξηση 
του μετοχικού κεφαλαίου της Τράπεζας μέσα στον επό¬ 
μενο χρόνο. 

(ν) Ο κατά την προηγούμενη διάταξη διαιτητής θα επιλε- 
γεί, εφόσον βέβαια απαιτηθεί, δια κοινής συμφωνίας πω¬ 
λητή και αγοραστή, από πίνακα που θα περιλαμβάνει διε¬ 
θνείς ελεγκτικολογιστικούς οίκους. 


4. Εγγυητική επιστολή Τραπέζης για τη συμμετοχή στο 
διαγωνισμό: 

Κατά την υποβολή των οριστικών προοφορών, οι υπο¬ 
ψήφιοι αγοραστές θα πρέπει να καταθέσουν εγγυητική 
επιστολή συμμετοχής ύψους δρχ. τεοοόρων δισεκατομ¬ 
μυρίων (4.000.000.000) σύμφωνα με υπόδειγμα που θα 
τους διατίθεται από τον πωλητή. Η εγγυητική θα επιστρέ- 
φεται στους υποψηφίους που δεν επελέγησαν κατά την 
κατακύρωση του διαγωνισμού, στον δε επιλεγέντα υπο¬ 
ψήφιο θα επιστρέφεται κατά την καταβολή του τιμήματος 
ή θα καταπίπτει και θα συμψηφίζεται με το καταβαλλό¬ 
μενο τίμημα. 

5. Διαδικασία υποβολής και αξιολόγησης των προσφο¬ 
ρών και κατακύρωσης του διαγωνισμού: 

(ι) Οι προσφορές εκδήλωσης ενδιαφέροντος με όλα τα 
απαιτούμενα στοιχεία και δικαιολογητικά θα πρέπει μέχρι 
ώρας 2 μ.μ. της 6ης Ιουνίου 1997, ημέρα Παρασκευή, το 
αργότερο να κατατεθούν σε σφραγισμένο φάκελλο, όπου 
θα αναγράφεται η επωνυμία του υποψηφίου αγοραστή (ή, 
προκειμένσυ περί ομίλου, των αγοραστών) και η ένδειξη 
«Προσφορά για την αγορά των μετοχών της Τράπεζας 
Κρήτης Α.Ε.». Οι φάκελλοι θα κατατίθενται σε ένα εκ των 
δύο εξουσιοδοτημένων προσώπων της Τράπεζας Κρήτης 
Α.Ε. τα οποία θα αναφέρονται στην προκήρυξη. Τα ίδια 
πρόσωπα θα παραλάβουν αργότερα και τις οριστικές προ¬ 
σφορές. Εκπρόθεσμες προσφορές δεν θα ληφθοϋν 
υπόψη. 

(ιι) Οι προσφορές εκδήλωσης ενδιαφέροντος θα έχουν 
αξιολογηθεί μέχρι την 18η Ιουνίου 1997, ημέρα Τετάρτη, 
το αργότερο και την ημερομηνία αυτή θα ειδοποιηθούν 
εγγράφως οι επικρατέστεροι υποψήφιοι αγοραστές (μέχρι 
3 κατ’ ανώτερο όριο) για να υποβάλουν τις οριστικές τους 
προσφορές, οι δε λοιποί ότι οι προσφορές τους δεν προ¬ 
κρίνονται. 

(ιιι) Οι οριστικές προσφορές (με όλα τα απαιτούμενα συ¬ 
μπληρωματικά στοιχεία και δικαιολογητικά) συνοδευόμε- 
νες από την εγγυητική συμμετοχής θα πρέπει μέχρι ώρας 
2μ.μ.της28ης Ιουλίου 1997, ημέρα Παρασκευή, να κατα¬ 
τεθούν σε σφραγισμένο φάκελλο όπου θα αναγράφεται η 
επωνυμία του υποψήφιου αγοραστή (ή, προκειμένσυ περί 
ομίλου, των αγοραστών) και η ένδειξη «Οριστική προ¬ 
σφορά για την αγορά των μετοχών της Τράπεζας Κρήτης 
Α.Ε.». Αμέσως μετά την υποβολή και την αποσφράγιση 
των οριστικών προσφορών, η Επιτροπή Αξιολόγησης δια¬ 
βιβάζει στην Τράπεζα της Ελλάδος φάκελλο για κάθε υπο¬ 
ψήφιο αγοραστή, που θα περιέχει (1) στοιχεία και πληρο¬ 
φορίες για την ταυτότητά του, (2) στοιχεία και πληροφο¬ 
ρίες για την ταυτότητα των υπευθύνων προσώπων που 
προτείνονται για τη διοίκηση της Τράπεζας Κρήτης Α.Ε. 
και (3) αντίγραφο του επιχειρηματικού σχεδίου. 

Η Τράπεζα της Ελλάδος εξετάζει τα ανωτέρω στοιχεία 
και πληροφορίες και εντός 15 ημερών από την παραλαβή 
τους ενημερώνει εγγράφως την Επιτροπή Αξιολόγησης 
για την καταλληλότητα ή μη των υποψηφίων αγοραστών 
και των υπευθύνων προσώπων. Η Επιτροπή Αξιολόγησης 
δεν εξετάζει περαιτέρω τις προσφορές υποψηφίων αγο¬ 
ραστών, τους οποίους η Τράπεζα της Ελλάδος έκρινε ως 
μη κατάλληλους. Επίσης η Επιτροπή υποδεικνύει σε υπο¬ 
ψήφιους αγοραστές, που υπέδειξαν υπεύθυνα πρόσωπα 
τα οποία κρίθηκαν ακατάλληλα, την αλλαγή των εν λόγω 
προσώπων. Εάν όλα τα απαιτούμενα στοιχεία και δικαιο- 
λογητικά για τα νέα υπεύθυνα πρόσωπα δεν έχουν υπο- 

βληθεί μέχρι την ημερομηνία κατακύρωσης του διαγωνι¬ 
σμού ή δεν έχει αποφανθει περί της καταλληλότητας τους 
η Τράπεζα της Ελλάδος, η Επιτροπή Αξιολόγησης μπορεί 
κατά την κρίοη της να κατακυρώσει το διαγωνισμό υπέρ 
του επικρατέστερου υποψηφίου, με την αίρεση ότι τα δι- 
καιολογητικά αυτά θα υποβληθούν και η Τράπεζα της Ελ¬ 
λάδος θα έχει αποφανθει για την καταλληλότητα των 
υπευθύνων προσώπων μέχρι την καταβολή του τιμήματος. 
Σε αντίθετη περίπτωση, προκρίνεται ο δεύτερος κατά 
σειρά επικρατέστερος υποψήφιος αγοραστής. 

(ιν) Η αξιολόγηση των οριστικών προσφορών θα πρέπει 
να έχει περατωθεί μέχρι την 22α Αυγούστου 1997 και την 
ημερομηνία αυτή να κατακυρωθεί ο διαγωνισμός με έγ¬ 
γραφη ειδοποίηση του επιλεγέντος υποψηφίου. Την αυτή 
ημερομηνία θα ειδοποιηθούν εγγράφως και οι λοιποί υπο¬ 
ψήφιοι αγοραστές ότι οι προσφορές τους δεν επελέγη- 
σαν. 

(ν) Τυχόν υπέρβαση ή συντόμευση του ανωτέρω χρονο¬ 
διαγράμματος δεν θίγει το κύρος των διαδικασιών. 

6. Για ό,τι αφορά το περιεχόμενο των προσφορών εκδή¬ 
λωσης ενδιαφέροντος και των οριστικών προσφορών, κα¬ 
θώς και για τους περιορισμούς ως προς τη συμμετοχή νο¬ 
μικών προσώπων στο κεφάλαιο της Τράπεζας Κρήτης 
Α.Ε. (ως μόνων αγοραστών ή μελών ομίλων) ισχύουν τα 
προβλεπόμενα στην υπ’ αριθ. 25559/Β.920/22.7.96 
κοινή απόφαση των Υπουργών Εθνικής Οικονομίας και Οι¬ 
κονομικών και του Διοικητή της Τράπεζας της Ελλάδος. 

7. Πληροφόρηση και δικαιώματα των υποψηφίων αγο¬ 
ραστών: 

α. Πριν από την υποβολή προσφορών εκδήλωσης ενδια¬ 
φέροντος οι υποψήφιοι αγοραστές δικαιούνται να λάβουν: 

(ι) Ενημερωτικό φυλλάδιο για την Τράπεζα Κρήτης Α.Ε. 
που θα συντάξει ο Σύμβουλος Πώλησης με βάση τα λογι¬ 
στικά στοιχεία της 31.12.96. 

(ιι) Ισολογισμό έναρξης της Τράπεζας Κρήτης Α.Ε. και 
τις σχετικές εκθέσεις επαλήθευσης και αναμόρφωσης 
του ισολογισμού αυτού, που έχουν συντάξει οι δύο οίκοι 
στους οποίους έχει ανατεθεί το έργο αυτό. 

(ιιι) Ισολογισμό της Τράπεζας Κρήτης Α.Ε. της31.12.96 
και τη σχετική έκθεση επαλήθευσης και αναμόρφωσης 
του ισολογισμού αυτού, που θα συντάξει διεθνής ελεγκτι- 
κολογιστικός οίκος, στον οποίο έχει ανατεθεί το έργο 
αυτό από τον εκκαθαριστή της Παλαιός Τράπεζας Κρή¬ 
της. 

β. Για την παραλαβή των ανωτέρω πληροφοριακών στοι¬ 
χείων, οι υποψήφιοι αγοραστές, ή ειδικά εξουσιοδοτηθέ- 
ντος από αυτούς πληρεξούσιοι, θα υπογράφουν δεσμευ¬ 
τική επιστολή εμπιστευτικότητας. 

γ. Πριν από την υποβολή οριστικών προσφορών, οι υπο¬ 
ψήφιοι αγοραστές που έχουν επιλεγεί δικαιούνται να 
ελέγχουν τα βιβλία και λοιπά στοιχεία της Τράπεζας Κρή¬ 
της, χρησιμοποιώντας εμπειρογνώμονες της δικής τους 
επιλογής, θα αναφέρεται ρητά στην προκήρυξη του δια¬ 
γωνισμού, ότι το τίμημα που θα προσφερθεί δεν υπόκειται 
σε επαναδιαπράτευση μετά την υποβολή των οριστικών 
προσφορών, υπό την επιφύλαξη της παραπάνω III, 3, (ιν) 
παραγράφου. 

IV. Απόκτηση κοινών μετοχών της Τράπεζας Κρήτης 
Α.Ε. από το προσωπικό της μέχρι συνολικού ποσοστού 
3%. 

Ο κάθε εργαζόμενος με οποιαδήποτε σχέση στην Τρά¬ 
πεζα Κρήτης θα μπορεί, εντός προθεσμίας τριών (3) μη¬ 


νών από την ημερομηνία κατακύρωσης του διαγωνισμού, 
να υποβάλει αίτηση για αγορά πέντε (5) ή δέκα (10) κοινών 
μετοχών στην τιμή κατακύρωσης, η οποία προκύπτει διαι¬ 
ρώντας το συνολικό τίμημα με το συνολικό αριθμό των με¬ 
τοχών (κοινών και προνομιούχων) που επωλήθησαν. 

Εάν ο συνολικός αριθμός των ζητουμένων μετοχών 
υπερβαίνει το σύνολο των κοινών μετοχών που προορίζο¬ 
νται για τους εργαζόμενους, θα ικανοποιηθούν όλες οι αι¬ 
τήσεις για αριθμό πέντε (5) μετοχών η καθεμία. Στη συνέ¬ 
χεια θα διενεργηθεί κλήρωση μεταξύ των αιτήσεων που 
δεν ικανοποιήθηκαν πλήρως. Κάθε αίτηση που κληρώνε¬ 
ται ικανοποιείται πλήρων κοι η κλήρωση συνεχίζεται μέχρι 
να εξαντληθεί το υπόλοιπο των κοινών μετοχών που προο¬ 
ρίζεται για τους εργαζόμενους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 1997 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ 

Ο Διοικητής της Τράπεζας της Ελλάδος 
ΛΟΥΚΑΣ ΠΑΠΑΔΗΜΟΣ 

- ♦ - 

Αριθ. 2020119/2699/0004 (2) 

Κατανομή των οργανικών θέσεων προσωπικού που συ- 

στάθηκαν στο Γ.Λ.Κράτους με το άρθρ. 13 του Ν. 

2469/97 στους κλάδους ΠΕ - ΤΕ - ΔΕ Δημοσιονομι¬ 
κών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 3 του άρθρου 13 του Ν. 2469/97 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (Α' 38). 

β) Του άρθρου 1 του Ν. 1586/86 «Βαθμολογική διάρ¬ 
θρωση των θέσεων του δημοσίου, Ν.Π.Δ.Δ. και Ο.Τ.Α. και 
άλλες διατάξεις» (Α' 37). 

γ) Του άρθρου 27 του Ν. 2081/92 «Ρύθμιση του θεσμού 
των Επιμελητηρίων κ.λπ.» (Α' 154). 

δ) Του Π. Δ. 284/88 «Οργανισμός Υπουργείου Οικονο¬ 
μικών» (Α' 128), όπως τροποποιήθηκε με το Π.Δ. 79/90 
(Α' 37), 

2. Της παρ. Α' περ. ε' του άρθρου 5 της αριθμ. 
1107147/1239/0006Α/4.10.96 κοινής απόφασης του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β' 922). 

3. Τις υφιστάμενες υπηρεσιακές ανάγκες, αποφασί¬ 
ζουμε: 

1. Κατανέμουμε στους κλάδους ΠΕ - ΤΕ - ΔΕ Δημοσιο¬ 
νομικών του Γενικού Λογιστηρίου του Κράτους (Υπουρ¬ 
γείου Οικονομικών) τις επτά (7) οργανικές θέσεις μονίμου 
προσωπικού, που συστάθηκαν στο Γ.Λ.Κράτους με τις 
διατάξεις του άρθρου 13, παρ. 3 του Ν. 2469/97, για τη 
στελέχωση του Γ’ Τμήματος της Δ49 - Δ/νσης Χρηματο¬ 
δοτικού Προγραμματισμού και Διαχείρισης Κρατικών Δια¬ 
θεσίμων, ως ακολούθως: 

α. Κλάδος ΠΕ - Δημοσιονομικών θέσεις: τέσσερις (4) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β, Κλάδος ΤΕ - Δημοσιονομικών θέσεις: δύο (2) 

γ. Κλάδος ΔΕ - Δημοσιονομικών θέσεις: μια (1) 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 1997 

Ο ΥΠΟΥΡΓΟΣ 

ΓΊΑΝΝΟΓ ΠΑΠΑΝΤΩΝΙΟΥ 

-φ- 

Αριθ. 1103073/3474/Β001 (3) 

Διορισμός μελών της Διαχ/κής Επιτροπής του κληρ/τος 
Πέτρου Λ. Μουστάκα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) της 426/21.4.1928 διαθήκης του 
Πέτρου Λεονάρδου Μουστάκα, β) της 7565/77 απόφασης 
του Εφετείου Αθηνών, με την οποία έγινε διεύρυνση του 
σκοπού του κληρ/τος, και γ) Των άρθρων 86 παρ. 5 και 99 
παρ. 4 του ΑΝ. 2039/39. 

2. Το αριθ. 1072583/2543/Β0011/24.6.1996 έγ¬ 
γραφό μας με το οποίο ζητήσαμε από τη διαχ/κή επιτροπή 
να μας προτείνουν με πρακτικό, μετά από συνεννόηση με 
το Νομάρχη Κυκλάδων, έξι πρόσωπα αναγνωρισμένου κύ¬ 
ρους για διορισμό ενός ή πλειόνων ως μελών αυτής, καθό¬ 
σον υπάρχει δυσλειτουργία του κληρ/τος, λόγω της ύπαρ¬ 
ξης δύο μόνο μελών στη διαχ/κή επιτροπή, για την καλύ¬ 
τερη και αποτελεσματικότερη λειτουργία του. 

3. Το αριθ. 13/4.9.1996 πρακτικό της διαχ/κής επιτρο¬ 
πής του κληρ/τος Πέτρου Μ. Μουστάκα. 

4. Τα αριθ. 1336/30.9.96, 68/ 11.12,96, 70/19.12.96, 
2/ 9.2.97, 162/13.2.97, 201/ 2.2.97 και το από 19.12.96 
έγγραφα και χωριστές προτάσεις των δύο μελών της διαχ/ 
κής επιτροπής και του Κοινοτικού Συμβουλίου Κορθίου. 

5. Τις διατάξεις του άρθρου 1 του Π.Δ/τος 129/9.4.92 
(ΦΕΚ 65Α) .«Περιορισμός συναρμοδιοτήτων κατά την έκ¬ 
δοση Υπουργικών αποφάσεων σε θέματα αρμοδιότητας 
Υπουργείων». 

6. Την αριθ. 1 002298/33/Α0006/8.1.97 (ΦΕΚ 19Β') 
απόφαση του Υφυπουργού Οικονομικών με την οποία με¬ 
ταβιβάστηκαν αρμοδιότητες και η εξουσία να υπογράφουν 
«Με εντολή Υπουργού» στο Γενικό Γραμματέα του 
Υπουργείου Οικονομικών κ.λπ. 

7. Την αριθ. 7/17.2.97 γνωμοδότηση του Συμβουλίου 
Εθν. Κληρ/των, αποφασίζουμε: 

Ορίζουμε τριμελή την διαχειριστική επιτροπή του κληρ/ 
τος Πέτρου Λ. Μουστάκα αποτελούμενη από: α) Τον εκά- 
στοτε Πρόεδρο της Κοινότητας Κορθίου και σε περί¬ 
πτωση συνενώσεων Κοινοτήτων σε Δήμο τον Πρόεδρο 
του Τοπικού Συμβουλίου Κορθίου. 

β) Τον εκάστοτε Ειρηνοδίκη Ανδρου και σε περίπτωση 


ελλείψεως, απουσίας ή κωλύματος το νόμιυο αναπληρωτή 
του. 

γ) Τον εκάστοτε Έπαρχο Άνδρου και σε περίπτωση ελ¬ 
λείψεως, απουσίας ή κωλύματος τον νόμιμον αναπληρωτή 
του. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Μαρτίου 1997 

Με εντολή Υπουργού 
Ο Γ ενικός Γ ραμματέας 
ΧΑΡΗΣ ΑΛΑΜΑΝΟΣ 

-♦- 

Αριθ. ΔΥ7/460 (4) 

Ορισμός του ΕΚΕΒΥΛ Α.Ε. ως Κοινωνικοποιημένου 
Οργανισμού. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

σ) Των άρθρων 2 και 4 Ν. 1388/83 «περί εφαρμογής του 
Κοινοτικού Δικαίου» (ΦΕΚ 34Α717.3.83), όπως τροπο¬ 
ποιήθηκε από το άρθρο 6 του Ν. 1440/84 (ΦΕΚ 70Α7 
21.5,84) «Συμμετοχή της Ελλάδος στο κεφάλαιο, στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο κεφάλαιο της Ευρωπαϊκής Κοινό¬ 
τητας «Άνθρακος και Χάλυβας του Οργανισμού Εφοδια¬ 
σμού της ΕΥΡΑΤΟΜ» και τροποποιήθηκε από το άρθρο 7 
του Ν. 1755/88 (ΦΕΚ 101/Α/24.5.88) «Εταιρείες παρο¬ 
χής επιχειρηματικού κεφαλαίου και άλλες διατάξεις». 

β) Του Ν. 1558/85 (ΦΕΚ 137Α785) «Κυβέρνηση και 
Κυβερνητικά Όργανα». 

2. Το Π.Δ. 138/92 (ΦΕΚ 68Α/22.4.92) «Οργανισμός 
του Υπουργείου Υγείας, Πρόνοιας και Κοιν. Ασφαλίσεων», 
όπως τροποποιήθηκε και συμπληρώθηκε με τα Π.Δ. 
349/93 (ΦΕΚ 148Α793) και Π.Δ. 109/95 (ΦΕΚ 71Α795). 

3. Την Οδηγία 93/42/ΕΟΚ της 14.6.93 για τα ιατροτε- 
χνολογικά προϊόντα. 

4. Τη ΔΥ7/2480/94 (ΦΕΚ 679Β /13.9.94, ΦΕΚ 755Β7 
7.10.94 και ΦΕΚ 757Β710.10.94) Κοινή Υπουργική Από¬ 
φαση (ΚΥΑ) των Υπουργών Εθνικής Οικονομίας, Υγείας 
Πρόνοιας και Κοινωνικών Ασφαλίσεων και Βιομηχανίας 
Ενέργειας και Τεχνολογίας «Περί Εναρμόνισης της Ελλη¬ 
νικής Νομοθεσίας προς την Οδηγία 93/42/ΕΟΚ/14.6.93 
του Συμβουλίου της Ευρωπαϊκής Ένωσης, που αφορά στα 
Ιατροτεχνολογικά Προϊόντα». 

5. Τις διατάξεις του Ν. 2231 /94 «Σύσταση και λειτουρ¬ 
γία του Ελληνικού Ινστιτούτου Μετρολογίας, Εθνικού Συμ¬ 
βουλίου Διαπίστευσης και άλλες διατάξεις» (ΦΕΚ 139Α7 
94). 

6. Την Κοινή Υπουργική Απόφαση 4034/46/97 (ΦΕΚ 
93Β712.2.97) του Υφυπουργού Ανάπτυξης και Υγείας και 
Πρόνοιας ««Αναγνώριση Φορέων ως προς τη Δυνατότητά 
τους να οριοθούν ως Κοινοποιημένοι Οργανισμοί για τα !α- 
τροτεχνολογικά Προϊόντα». 

7. Την από 18.3.97 Πόρισμα Ελέγχου - Εισήγηση της 
Επιτροπής του άρθρου 3 της ΚΥΑ 4034/46/97 (ΦΕΚ 
93Β712.2.97), όπως διαβιβάσθηκε από το Υπουργείο 
Ανάπτυξης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

8. Τις σχετικές ανάγκες ορισμού φορέα πιστοποίησης 
των Ιατροτεχνολογικών Προϊόντων. 

9. Την αρ. ΔΥ3α/οικ.878/96 κοινή απόφαση του Πρω¬ 
θυπουργού και του Υπουργού Υγείας, Πρόνοιας, για την 
ανάθεση αρμοδιοτήτων, αποφασίζουμε: 

1. Τον ορισμό του «ΕΡΕΥΝΗΤΙΚΟΥ ΚΕΝΤΡΟΥ ΒΙΟΛΟ¬ 
ΓΙΚΩΝ ΥΛΙΚΩΝ Α.Ε.» (Ε.ΚΕ.Β.ΥΛ. Α.Ε.) ως Κοινοποιημέ¬ 
νου Οργανισμού σύμφωνα με την ΚΥΑ ΔΥ7/2480/94 
(ΦΕΚ 679/Β/13.9.94, ΦΕΚ 755Β77.10.94 και ΦΕΚ 
757Β710.10.94) «Περί Εναρμόνισης της Ελληνικής Νο¬ 
μοθεσίας προς την Οδηγία 93/42/ΕΟΚ», για τη διεκπε¬ 
ραίωση των καθηκόντων, τα οποία περιγράφονται στα 
ακόλουθα παραρτήματα της υπόψη ΚΥΑ. 

1.1. Παράρτημα II (Πλήρες Σύστημα Διασφάλισης της 
Ποιότητας). 

Αφορά στο σύνολο των ιατροτεχνολογικών προϊόντων 
της ΚΥΑ ΔΥ7/2480/94. 

1.2. Παράρτημα III (Εξέταση Τύπου ΕΚ). 

Αφορά στις ακόλουθες κατηγορίες προϊόντων: 

1.2.1. Ορθοπεδικά υλικά και διατάξεις (εμφυτεϋσιμες 
και μη). 

1.2.2. Τεχνητά μέλη και μέρη, ατόμων με αναπηρίες. 

1.2.3. Εμφυτεύσιμα προϊόντα. 

1.2.4. Επιδεσμικό υλικό, φαρμακευτικό βαμβάκι, υγρό 
φακών επαφής και συναφή προϊόντα. 

1.2.5. Φακοί επαφής. 

1.2.6. Οδοντιατρικά υλικό. 

1.2.7. Χειρουργικά ράμματα (απορροφήσιμα και μη). 

1.2.8. Χειρουργικές επιθέσεις, είδη υγιεινής (προφυλα- 
κτικά, κολπικά κ.λπ.). 

1.2.9. Αντισηπτικά, Απολυμαντικά. 

1.2.10. Αποστειρωμένα και μη προϊόντα μιας χρήσης. 

1.3. Παράρτημα IV (Επαλήθευση ΕΚ). 

Αφορά στις κατηγορίες προϊόντων, τα οποία αναφέρο- 
νται στην παράγραφο 1.2. 

1.4. Παράρτημα V (Διασφάλιση της Ποιότητας της Πα- 
ραγωγής). 

Αφορά στο σύνολο των ιατροτεχνολογικών προϊόντων της 
ΚΥΑ ΔΥ7/2480/94. 

1.5. Παράρτημα VI (Διασφάλιση της Ποιότητας των 
Προϊόντων). 

Αφορά στο σύνολο των ιατροτεχνολογικών προϊόντων 
της ΚΥΑ ΔΥ7/2480/94. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Μαρτίου 1997 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 

- 4 -- 

Αριθ. 55131 (5) 

Ορισμός εκκαθαρίστριας αρχής για την τακτοποίηση λο¬ 
γαριασμών της κινητής Ναυτικής Υπηρεσίας. 

Ο ΥΠΟΥΡΓΟΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 71/75 «περί κυρώσεως των τελι¬ 
κών πράξεων της Παγκόσμιας Διοικητικής Διασκέψεως 
Τηλεγραφίας και Τηλεφωνίας (Γενεύη 1973). 

2. Τις διατάξεις του Ν. 1504/1984 «περί κυρώσεως της 
Διεθνούς Συμβάσεως Τηλεπικοινωνιών (ΝΑΪΡΟΜΠ11982) 
και των παραρτημάτων και πρωτοκόλλων». 


3. Τις διατάξεις του άρθρου 66 του Κανονισμού Ραδιοε¬ 
πικοινωνιών (Γενεύη 1979 που κυρώθηκε με το Ν. 1843/ 
89. 

4. Τη σύσταση Ω90/Ρ111 της ΟΟΙΤΤ. 

5. Το με αριθμό 450/23.1.81 έγγραφο της ΕΙΙΤ. 

6. Τις διατάξεις του Π.Δ. 362/83 «Κανονισμός εγκατά¬ 
στασης και λειτουργίας σε ελληνικά πλοία τερματικών δο¬ 
ρυφορικών συσκευών (επιγείων σταθμών πλοίων)». 

7. Τις διατάξεις του Π.Δ. 362/84 «θέση σ’ εφαρμογή 
Κανονισμού Τηλεπικοινωνιών των Ελληνικών Εμπορικών 
Πλοίων» (124 Α'). 

8. Την με αριθμό 79324/13.7.94 απόφαση του Υπουρ¬ 
γού Μεταφορών και Επικοινωνιών «Ορισμός εκκαθαρι- 
στριών εταιρειών για την λογιστική τακτοποίηση λογαρια¬ 
σμών της ναυτικής κινητής και ναυτικής κινητοδορυφορι- 
κής υπηρεσίας». 

9. Το άρθρο 27 του Ν. 2081/1992 (Α - 154) με το οποίο 
προστέθηκε άρθρο 29Α του Ν. 1558/1985 και το γεγονός 
ότι απάτην παρούσα απόφαση δεν προκαλείται δαπάνη σε 
βάρος του κρατικού προϋπολογισμού. 

10. Την από 11.2.97 αίτηση της εταιρείας ΕΛΛΗΝΙΚΗ 
ΕΤΑΙΡΕΙΑ ΔΙΑΣΤΗΜΙΚΩΝ ΕΦΑΡΜΟΓΩΝ Α.Ε. 

11. Το με αριθμ. πρωτ. 233.23/507609/19.2.97 έγ¬ 
γραφο του ΟΤΕ, αποφασίζουμε: 

1. Ορίζουμε την εταιρεία «ΕΛΛΗΝΙΚΗ ΕΤΑΙΡΕΙΑ ΔΙΑ¬ 
ΣΤΗΜΙΚΩΝ ΕΦΑΡΜΟΓΩΝ Α.Ε.», Κρϊτωνος 5-7 Αθήνα 
σαν εκκαθαρίοτρια αρχή, για την εκμετάλλευση, εκκαθά¬ 
ριση και λογιστική τακτοποίηση λογαριασμών της κινητής 
ναυτικής υπηρεσίας. 

2. Ο χαρακτηριστικός κώδικας αριθμός αναγνωρίσεως 
(ΟΙΑΟ) της ανωτέρω εκκαθαρίστριας αρχής είναι ΘΗ 06. 

3. Η εταιρεία είναι υποχρεωμένη: 

α. Να ενημερώνει αμέσως και ανελλιπώς το Υπουργείο 
Μεταφορών και Επικοινωνιών για την ανάληψη εκκαθάρι¬ 
σης λογαριασμών νέων πλοίων ως και για την καταγγελία 
σχετικών συμβάσεων. 

β. Να εξοφλεί τους σχετικούς λογαριασμούς μέσα σε 
ορισμένες κάθε φορά προθεσμίες. 

γ. Να ενημερώνει τους συμβεβλημένους μ’ αυτή κινη¬ 
τούς σταθμούς για την υποχρέωσή τους να χρησιμοποιούν 
κανονικά το ΟΙΑΟ τους και να το γνωστοποιεί σ’ όλες τις 
ενδιαφερόμενος υπηρεσίες και παρακτίους σταθμούς. 

δ. Να καταθέτει εγγυητικές επιστολές σύμφωνα με το 
άρθρο 8 του Π.Δ. 364/83. 

4. Η μη τήρηση των όων και κανονισμών εκμετάλλευσης 
και λογιστικής τακτοποίησης λογαριασμών της κινητής 
ναυτικής υπηρεσίας και των ανωτέρω υποχρεώσεων συνε¬ 
πάγεται την ανάκληση της άδειας αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 1997 

Ο ΥΠΟΥΡΓΟΣ 

ΧΑΡ. ΚΑΣΤΑΜΔΗΣ 
- 4 - 

Αριθ. 1192/96 (6) 

Κατάργηση μόνιμου καταφυγίου θηραμάτων. 

Ο ΑΝΑΠΛΗΡΩΤΗΣ ΠΕΡΙΦ. Δ/ΝΤΗ Ν. ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 253 και 254 παρ. 1,2,3, 4 

του Ν.Δ. 86/69 καθώς έχουν οντικατασταθεί με τα άρθρα 
3και4παρ. 5,6,7,8 του Ν. 177/1975 «περί αντικαταστά- 
σεως και συμπληρώσει»; διατάξεων τινών του Νομοθετι¬ 
κού Διατάγματος 86/1969 περί Δασικού Κώδικος». 

2. Τις διατάξεις της αριθ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α7 
22.3.1993 «περί καθορισμού αρμοδιοτήτων που διατη¬ 
ρούνται από τον Υπουργό και τις περιφερειακές αρχές ή 
όργανα διάνομαρχιακού επιπέδου του Υπουργείου Γεωρ¬ 
γίας». 

4. Τις διατάξεις του Ν. 2218/1994 (ΦΕΚ 90/Α7 

13.6.1994) «ίδρυση νομαρχιακής αυτοδιοίκησης, τροπο¬ 
ποίηση διατάξεων για την πρωτοβάθμια αυτοδιοίκηση και 
την περιφέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α7 

16.9.1994) «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε με το άρθρο 27 του 
Ν. 2081/92 (ΕτΚ,Α 154/10.9.1992). 

7. Την αριθμ. 73320/1906/30.6.92 απόφαση του 
Υπουργού Γ εωργίας, με την οποία ιδρύθηκε μόνιμο κατα¬ 
φύγιο θηραμάτων στην περιοχή Αγίου Λουκά Νομού Εύ¬ 
βοιας. 

8. Τη 1510/29.5.96 εισήγηση του Δασαρχείου Αλιβε- 
ρίου σε συνδυασμό με τη σκοπιμότητα κατάργησης του 
ανωτέρω μόνιμου καταφυγίου θηραμάτων, αποφασί¬ 
ζουμε: 

Καταργούμε το μόνιμο καταφύγιο θηραμάτων περιοχής 
Κοινοτ. Αγ. Λουκά που ιδρύθηκε με την 73320/1906/ 
30.6.92 απόφαση του Υπ. Γ εωργίας (ΦΕΚ 439Β/92) γιατί 
δεν πληροί τις προϋποθέσεις για την κάλυψη των βασικών 
αναγκών του θηράματος σε ό,τι αφορά την ησυχία, τροφή 
και νερό στη θέση Άγιος Λουκάς, περιοχής Αγίου Λουκά 
της κοινότητας Αγίου Λουκά του Νομού Εύβοιας. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 5 Μαρτίου 1997 

Ο Αναπλ. ΓΊεριφ. Διευθυντή 
ΙΩΑΝΝΗΣ ΠΑΠΟΥΤΣΗΣ 

-♦- 

Αριθ. Β 105386 (7) 

Σύσταση Τοπικής Υπηρεσίας ΟΑΕΔ στη Σαλαμίνα. 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού». 

2. Τις διατάξεις των άρθρων 14, 16, 40, 41 και 42 του 
Β.Δ. 405/71 «Περί Οργανώσεως, Συγκροτήσεως και Λει¬ 


τουργίας των Υπηρεσιών του Οργανισμού Απασχολήσεως 
Εργατικού Δυναμικού». 

4. Ότι από τις διατάξεις της απόφασης αυτής, προκα- 
λείται δαπάνη σε βάρος του προϋπλογισμοϋ του Ν.Π.Δ.Δ. 
του ΟΑΕΔ, η οποία αναλύεται ως εξής: 

α) 1.400,000 δρχ. εφάπαξ για δαπάνες εξοπλισμού που 
βαρύνουν τουςΚ.Α. 0834, 9742,9743 και 9747, οι δε εγ¬ 
γεγραμμένες πιστώσεις στους παραπάνω Κ.Α. του υπό 
έγκριση προϋπολογισμού οικονομικού έτους 1997, ανέρ¬ 
χονται στο ποσό των 304.500.000 δρχ. 

β) 1.200.000 δρχ. για λειτουργικές δαπάνες του τρέχο¬ 
ντος οικονομικού έτους και 3.600.000 δρχ. περίπου για 
καθένα από τα επόμενα οικονομικά έτη, που βαρύνουν 
τους Κ.Α. 0813, 083, 0832, 0841, 0842, 0845, 1261, 
1264, 1269 και 1611, οι εγεγραμμένες πιστώσεις στους 
παραπάνω Κ.Α. του υπό έγκριση προϋπολογισμού οικονο¬ 
μικού έτους 1997 ανέρχονται στο ποσό των 
1.866.000.000 δρχ. 

Την εισήγηση της υπηρεσίας, αποφασίζουμε: 

1. Συνιστούμε στη νήσο Σαλαμίνα του Νομού Αττικής, 
Τοπική Υπηρεσία του ΟΑΕΔ με τον τίτλο «ΟΑΕΔ - Τοπική 
Υπηρεσία Σαλαμίνας». 

2. Η Τοπική αυτή Υπηρεσία διαρθρώνεται ως ακολού¬ 
θως: 

α) Γραφείο Απασχόλησης. 

β) Γ ραφείο Ασφάλισης. 

γ) Γραφείο Υποστήριξης. 

3. Η με την πιο πάνω διάβρωση η Υπηρεσία ασκεί τις αρ¬ 
μοδιότητες που αναφέρονται στις παραγράφους 1,2 και 3 
του άρθρου 40 του Β.Δ. 405/71. 

4. Η τοπική δικαιοδοσία της Υπηρεσίας αυτής περιλαμ¬ 
βάνει τη νήσο Σαλαμίνα και θα υπάγεται διοικητικά στην 
Περιφ/κή Δ/νση Αττικής και Νήσων, 

5. Η ημερομηνία έναρξης λειτουργίας της νέας αυτής 
υπηρεσίας θα ορισθεί με άλλη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 1997 

Ο Διοικητής 
Κ. ΕΥΣΤΡΑΤΟΓΛΟΥ 

-4- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στη 269491/24.1.1997 απόφαση του Υπουργού Γεωρ¬ 
γίας «Καθορισμός προϋποθέσεων χρησιμοποιήσεως της 
ένδειξης “Τοπικός Οίνος Ιωαννίνων” ως περιγραφικού 
στοιχείου οίνων» που δημοσιεύθηκε στο ΦΕΚ 126/τ.Β7 
26.2.1997 επιφέρεται η εξής διόρθωση: 

Στην περίπτωση Αβ της παρ. 1 η φράση «της ποικιλίας 
Ντεμπίνα σε ποσοστό τουλάχιστον 60%» γράφεται το 
ορθό «της ποικιλίας Ντεμπίνα σε ποσοστό μέχρι 60%». 

(Από το Υπ. Γεωργίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤΟΠ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

■Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ,Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ, 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ.-ανά δαέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.1.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.000 >■ 

10.000 

3.000 » 

250.000 

10.000 

2.500 δρχ. 

2.500 >- 

500 » 

2.500 *> 

1.250 » 

500 - 

250 » 

500 » 

150 » 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 ■> 10.000 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδατου ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττετα; στην Αθήνα απ ό το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρουής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειοήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημ α · 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















